PITATI PENITENTE O BRAČNIM ZLOUPOTREBAMA? 

Dr Jordan KUNICIĆ 


Radi se, očito je, o vrlo aktualnom i vrlo akutnom pitanju ispovjedni- 
kove prakse. Današnje zloupotrebe u bračnim odnosima nekako se usre¬ 
dotočuju na pitanje upotrebe kontracepcijskih sredstava. 1 Ostaju, bez 
sumnje, »klasični« načini vršenja bračnog onanizma, ali kontracepcijske 
pilule pružaju veću sigurnost, izgledaju vrlo jednostavne za primjenu. 
Specifično pitanje današnjeg bračnog onanizma jest pitanje kontracep¬ 
cijskih pilula. 

Postavlja se pitanje: da li današnje uznemireno stanje .duhova 
dopušta ispovjedniku da što može više prešućuje neugodna pitanja o 
zloupotrebama na tom području? Komu danas nije jasno što Crkva 
naučava? Ako je tako, te penitcnt šuti, ima li ispovjednik dovoljno raz¬ 
loga da i on Šuti? Ili je, naprotiv, šutnja penitenta znak da je u stanju 
»malae fidci«? Treba li ga probuditi iz tog stanja? Tolika uznemirenost 
duhova u svijetu može li služiti kao povijesna sredina u kojoj ispo¬ 
vjednik ne može raditi drugo, nego prilagoditi se vremenu? 

Bez sumnje pitanje kontracepcije predstavlja »znak vremena«. Mno¬ 
go se čuje taj izraz »znak« ili »znakovi vremena«. Čini mi se da bi bilo 
bolje govoriti o izraženoj volji Božjoj u raznim »znakovima vremena«. 
To znači da tom izrazu moramo dati teološku dimenziju. Ako je, re¬ 
cimo, današnji mentalitet sklon popuštati užitku na štetu kreposti, 
takav postupak za nas može značiti znak vremena, ali je pitanje da li bi 
volja Božja takav stav odobrila?! Činjenica je da Bog ovo stanje tole¬ 
rira. Eto, u toj toleranciji čitam volju Božju. Tolerirati ne znači pozi¬ 
tivno odobriti niti dopustiti. Znači samo to da Bog ne poduzima koerci- 
tivne mjere da takvu situaciju izmijeni. 1 Postupa prema onoj: »Ostavite 
oboje neka raste do žetve« (Mt 13,30). 


t. Treba paziti da liječnici govore o kontracepcijskim metodama svih vrsta, uključujući 
i one što ih moralisti smatraju dopuštenima, npr. liječnici u kontracepcijska sredstva ubrajaju 
i korištenje neplodnih dana (Knauss-Ogino), jer se ne obaziru na etičko-moralni aspekt. Oni 
samo prosuđuju efekt, gledaju pitanje medicinski. Moralisti gledaju čin u sebi, njegovu dopu- 
štenost ili nedopuštenost, te razlikuju dopuštena od nedopuštenih kontracepcijskih sredstava. 

2. SV. TOMA pita: po kojim se znakovima doznaje što drugi hoće? Odgovara da to biva 
po onome što čini, zabranjuje, zapovijeda, savjetuje. Tako u I P q. 19. art. 12. Od osobite je 
važnosti nauka sadržana u Dc ver. q. 23, art. 3. ad 2. »Znak vremena«, koliko bi predstavljao 
neko zlo, recimo ova neka općenita sklonost favoriziranju kontracepcije posredstvom prolazne 
sterilizacije, ne može se prebaciti na Božju volju koliko ona to odobrava, nego koliko samo 
tolerira. A slično bismo mogli reći o tolikim drugim pojavama tih »znakova vremena«. To su 
radije znakovi nesređenog vremena. 

Prethodna ispravna stanovišta. Nijedan se životni problem ne 
pojavljuje pred čovječjom pameti izolirano. Ima svoje korijene u pro¬ 
šlosti. Ni rješenja pitanja ne predstavljaju izolirano samo prolazno 
stanovište onoga koji ih iznosi. Rješavanja pitanja često su samo vjerna 
slika ili odraz subjektivnog raspoloženja onoga koji ih predlaže. Riječi 
i djela odrazuju čitava čovjeka. 

Koja je npr. volja Božja pred ovom činjenicom da ljudi današnjice 
mnogo nastoje i u bračnim odnosima provesti onu »dolce vita cristiana«? 
Možda ne uočuju da je i u današnjoj situaciji volja Božja ,da budemo 
spremni svjedočiti za Krista i za Crkvu potpunom odanošću, posluhom, 
ljubavlju. Volja je Božja, da izlažemo nauku Crkve o braku »bez ikakve 
dvosmislenosti« (u enc. HUM. VITAE br. 28); da uočimo što od nas traže 
interesi mira savjesti i jedinstva kršćanskog naroda; da budemo složni; 
da ni u čemu ne umanjujemo spasonosnu Kristovu nauku; da govorimo 
istim jezikom; da budemo spremno raspoloženi u radosti srca podnijeti 
i zlostavljanje za Isusovo ime, kako su nam učenici Kristovi pokazali 
primjerom (Dap 5, 41). 

Možda bi nama ispovjednicima Mojsije poručio nešto vrlo važno. 
Što? Da ne posvećujemo pitanju šeste zapovijedi najveću važnost, jer 
da još ima devet zapovijedi. Mnogi postupaju kao da se čitav moralni 
problem sastoji isključivo ili skoro isključivo u pravilnom odnosu prema 
toj zapovijedi. A ima važnijih.U tu svrhu potpuno važi opomena sv. 
Oficija od 16. V 1943. kojom se ocjenjuje kao nerazboritog i nedosljed¬ 
nog onog ispovjednika koji bi riječima ili djelima pokazivao kao da je 
jedino, ili skoro jedino, zabrinut za grijehe s ovog područja.' Zar ispo¬ 
vjednici ne mogu ništa naučiti od osnovnog naučavanja da su grijesi 
tijela (caeteris paribus) manje grešni od grijeha duha, npr. oholosti, 
mržnje, zavisti i si.?* 

Za čim idu zastupnici dopuštenosti kontracepcijskih pilula? Svakako 
idu za tim da bračnim drugovima olakšaju situaciju. Recimo jasnije; da 
im omoguće nesmetano podavanje užicima, udovoljavanje veneričnoj lju¬ 
bavi, jer samo je o njoj pitanje. Zadovoljenje svih vrsta ljubavi je dopu¬ 
šteno, jedino se isključuje venerična ljubav. Rekao bih da smo time na 
krivim pozicijama. Krist nije rekao da njegov poziv na odricanje neće 
vrijediti i za bračne drugove (Mt 16, 24). I u tom se životnom staležu 
mora osjetiti onaj tijesan put, ona uska vrata što vode u nebo (Mt 7, 14). 
Farizeji su zastupali neku vrst slobodne ljubavi. Trebalo ih je preod- 
gojiti. To nije išlo lako. Kristove riječi su stavljale oštre granice nji¬ 
hovim željama za promjenom u bračnim odnosima. Krist nije izložio 
nauku, ali kada je vidio ( da je dijalog suvišan, završio je raspravu rije¬ 
čima: »Tko može shvatiti, neka shvati« (Mt 19, 12). Ženidba je neraz- 
rješiva. Zabranjeno je otpustiti ženu. Svaka teorija u protuslovlju s 


3. Dokument sv. Oficija objelodanjen je pod naslovom Normae. Od presudne je važnosti. 
Na nj ćemo se u ovom članku osloniti. U njemu se. među ostalim, govori da svećenik ne smije 
ovom pitanju davati izuzetnu važnost, više nego drugim teškim grijesima, jer u tom slučaju 
ne bi ispravno vršio svoju svećeničku službu te bi postupao »inconsiderate«. 

4. SV. TOMA, I—II P, q. 73, art. 5. Današnja psihologija prihvaća s ushitom te razloge 
sv. Tome. Grijesi tijela, recimo: pijanstvo i bludnost, odvijaju se više na području gdje vlada 
magla strasti, požude. Nagoni se potenciraju podražajima izvana. Stvara se impuls još jačim. 
A sve to umanjuje odgovornost, umanjuje grijeh. Pogibeljno je s nekom matematičkom sigur¬ 
nošću određivati da se uvijek radi o smrtnom grijehu. 

naukom evanđelja kako ga tumači Crkva, jednostavno predstavlja sad¬ 
nicu vrijednu da se iščupa, jer je nije zasadio nebeski Otac (Mt 15, 13). 

Zaboravljamo isticati vrijednost kreposti. Spolna bračna suzdržiji- 
vost je krepost. Spolna bračna čistoća je krepost. Poštivati biološke 
zakone u čovječjem organizmu traži od čovjeka posluh i odanost. A to 
su kreposti. A koja je vrednota, poslije milosti, na prvom mjestu? Da¬ 
našnji mentalitet zazire od kreposti, jer krepost traži napor, angažira¬ 
nje, odricanje. Ali drukčije ne može biti. Možda bi nam sv. Oci poručili 
preko sv. Ivana Krizostoma: »Neka se nitko, osim božanske milosti, ni 
od koga ne nada spasenju osim od svojih kreposti. Uvijek nam je po¬ 
trebna vjera. Uvijek nam je potreban život ukrašen krepostima. Samo 
one nas mogu spasiti«. 5 Naglašavati krepost znači isticati put spasenja, 
put savršenstva. To je onaj kraljevski put, i drugog puta nema. Kako 
to da danas neki misle da će popuštanje nagonima nadomjestiti uzvi- 
šenost kreposti? 

Mnogošta se zamjera kazuistici. Mnogošta se zamjera moralci pro¬ 
šlosti, npr. da je bila zadovoljna nekim minimalizmom. Danas, govori 
se, treba naglašavati moralku rasta, maksimalnog angažiranja. Sve je 
to lijepo i pohvalno. Uočimo međutim jednu razliku: sv. Alfons je go¬ 
vorio da je svaki osuđenik krivac ovog grijeha, i da se većina osuđuje 
zbog ovog grijeha. Očito da on za tu tvrdnju nema statističkih podataka. 
Možda je ta tvrdnja plod njegovog osobnog stanovišta ili možda raspo¬ 
loženja ambijenta u kojemu je živio. Sigurno je to da današnja neustra¬ 
šiva borba mnogih u prilog kontracepcije nadvisuje svu kazuistiku pro¬ 
šlosti. Ako je sv. Alfons htio »napučiti« pakao grcšnicima na području 
bludnosti, možda će netko s vremenom reći da današnji pobornici kon¬ 
tracepcije žele napučiti raj tim istim osobama. U tu svrhu nastoje 
opravdati upotrebu inhibitomih pilula, što znači privremenu ili trajnu 
sterilizaciju, a uz to spremati ih mirne duše za raj, raj za popustljivost 
u pohoti, u utrci za užicima, u onoj »dolce vita cristiana«. Je li sve to 
u znaku moralke rasta? Odricanja? Posvemašnje angažiranosti za vred¬ 
note duha i milosti? Kada bi se i manji postotak snaga upotrijebio u 
naglašavanju uzvišenosti kreposti bračne spolne čistoće od onoga što 
se upotrebljava u traženju »opravdanja« kontracepcijskih pilula, men¬ 
talitet bi se pravilno i lakše izmijenio. A što ako svećenici, ni najmanje 
pozvani da brane kontracepciju, neodlučno i dvosmisleno o tome go¬ 
vore? Jedno je sigurno: nitko ih ne može osloboditi odgovornosti... 

Možemo li pozvati u pomoć kojega svetog ispovjednika, npr. sv. 
Arškog župnika? Ne znam što bi rekao. Vjerujem da bi se pozvao na 
svoju neukost, ali iz njega bi ižarivala svetost koja bi nas zasjenila. 
Kada bi nas slušao kako tražimo utjehe kqd psihologa, upute kod liječ¬ 
nika, savjete kod bračnih drugova itd., možda bi on nas pitao da mu 
rečemo: da li je svećenik posrednik između liječnika i duša ili između 
Boga i duša? A svećenik dušama mora donijeti Boga, a ne pilulu. Mora 
donijeti odricanje, duhovne vrednote, milost, sakramente, poslušnost 
prema Crkvi itd. 

Pijo XI bi nam ponovio ono što je tako jasno rekao: Lišavati na- 
umice spolni čin njegove nerazdvojive prokreativne snage, a ići za tim 

5. SV. IVAN KRIZOSTOM. In Joannem, pogl. 2. homilija 20, pri kraju. 

da se udovolji pohoti, znači ići za zločinačkom slobodom. Frustrirati 
spolni čin jest po svojoj biti, po svojoj naravi nedopušteno (Denz 3716). 

Pijo XII će ponoviti isto. Bilo bi protuprirodno lišiti spolni čin nje¬ 
gove snage. To neće biti dopušteno nikada, jer ta zabrana leži u samoj 
prirodi (izd. Utz-Groner br. 1129). Isto tako treba osuditi svaku preven¬ 
tivnu sterilizaciju, bilo prolaznu bilo onu trajnu, jer nitko nema prava 
sebe sakatiti (br. 1130, 1133). Svako sprečavanje ovulacije, svako one- 
sposobljenje osobe, svako frustriranje samog spolnog čina, sve to 
treba osuditi kao protuprirodno, protiv volje Božje i njegovog zakona 
(br. 5488. si.). Istina, kontracepcijskim pilulama otvara se put nasla¬ 
dama, ali nikada naslada ne može odrediti moralnu kvalifikaciju čina, 
nego čin opravdava ili osuđuje nasladu koliko je sam dopušten ili za¬ 
branjen. 

Uostalom, danas imamo zadnju riječ Pavla VI. Zašto proizvode 
kontracepcijske pilule? Onemogućuju prokreativnu sposobnost, fru- 
triraju roditeljsku snagu žene. Pavao VI, poslije dugog razmišljanja, 
napisao je što neće opozvati, tj. da treba smatrati stalno nedopuštenom 
svaku upotrebu sredstava koja su izravno protivna plodnosti (HUM. 
VITAE br. 16). A to su inhibitorne pilule. Još jasnije: treba odbaciti 
svako onemogućivanje rađanja novog života, bilo da se to onemogući- 
vanje vrši u predviđanju bračnog čina, u toku njegova vršenja ili u 
odvijanju njegovih prirodnih posljedica (br. 14). 

Ispovjednici moraju neke stavove ispitati. To se odnosi u prvom 
redu na praksu čestog i općenitog ispitivanja penitenata o pitanju zlo¬ 
upotrebe u bračnim odnosima na štetu bračnog morala. Vrijedno je 
uočiti neke dokumente crkvenog učiteljstva na temelju kojih se obli¬ 
kovao taj rigoristički mentalitet ispovjednika. 

Oslanjajući se na odgovor sv. Penitenciarije od 1876. zapitana je 
ista Kongregacija da li ispravno postupa ispovjednik ako poslije oči¬ 
tovanja onanizma sa strane penitenta »mudro šuti« (»altum silentium 
servant«). Pitanje se odnosilo na slučaj kada se penitent sam ispovijeda. 
Razumljivo, u tom slučaju ne bi bilo opravdano penitenta jednostavno 
ostaviti u neriješenom stanju, naprotiv, govori se u reskriptu god. 1886: 
ispravno je da ispovjednik postupa prema tom grijehu kako postupa i 
prema ostalim grijesima (»non secus ac de aliis gravibus peccatis«). 
Ako se penitent ne ispovijeda sam, ispovjednik bi bio pozvan <da uputi 
nekoliko razboritih upita, ali pod uvjetom da postoji »fundata suspicio« 
da je penitent u tom grijehu. Ukoliko ispovjednik otkrije da je penitent 
žrtva tog grijeha, neka na to računa kao što mora računati na težinu 
ostalih teških grijeha. 

Iz ovog odgovora razabiremo: prvo, da upite treba upraviti jedino 
ako opstoji »fundata suspicio« da je penitent odan tom grijehu; drugo, 
ako se penitent sam ispovijeda za taj grijeh, ispovjednik ga ne smije 
ostaviti bez osvrta, nego postupati kako postupa i prema ostalim teškim 
grijesima; treće, prema tom grijehu neka ne postupa na drugi način 
nego onako kako postupa prema drugim teškim grijesima; četvrto, 
odrješenje će mu dati poslije nego dovoljno uvidi da se penitent kaje 
za prošlost i odlučuje da će se popraviti; peto, ako ispovjednik ima dovolj¬ 
no razloga da smatra penitenta grešnikom na ovom području, bio bi dužan 

uputiti pokoji razborit upit pa makar predviđao da će radi toga peni- 
tent morati napustiti svoju »bonam fidem«, pa možda i sakramente. 

Pijo XI u enciklici Časti connubii od 31. V 1930. oštrim riječima 
poziva svećenike da ne puste penitente u ovom pitanju u zabludi. Još 
više se svećenici moraju čuvati lažnih mnijenja. Ne smiju na ovaj grijeh 
gledati kroz prste. Ako bi koji svećenik penitenta naveo u ove zablude, 
ili u njima potvrdio odobravajući ili zlonamjerno šuteći, neka takav 
zna da će Sucu za to izdajstvo svoje službe polagati strog račun. 4 

Što iz ovoga slijedi? Važno je da svećenik ne postane sudionikom 
u peni ten tovu bračnom onanizmu. Kako bi to postao? Ako bi penitenta 
uputio na taj grijeh, potvrdio u njemu, odobrio penitentov postupak, 
ili zlonamjerno šutio. Upamtimo izraz »zlonamjerno«. Zlonamjerna bi 
šutnja bila ako bi svećenik, usprkos osnovanoj pretpostavci da penitent 
na tom području griješi, progledao »kroz prste« ili namjerno prešao 
šutke. To znači da se izraz »zlonamjerno šutio« poklapa s mišlju sv. 
Penitenciarije od 1886, koja traži da se ne smije šutjeti ako se na te¬ 
melju osnovane pretpostavke smatra da je penitent u tom pitanju u 
zabludi. 

Nigdje se dakle ne traži da se svim bračnim drugovima moraju 
uputiti upiti. Upite treba uputiti jedino ako postoji »fundata auspicio« 
da na tom području griješe, a oni šute i sami ne očituju taj grijeh. U 
istom smislu imamo NORMAE izdane od sv. Oficija dne 16. V 1943. Te 
su NORMAE doista dragocjene za ovo naše pitanje. 

Iz tih se NORMAE izvodi isto što smo zaključili iz teksta sv. Peni- 
tenoiarije. U NORMAE nalazi se negativno izražena zabrana, tj. da ispo¬ 
vjednici ne smiju postavljati upite ako nemaju pozitivna i solidna te¬ 
melja sumnjati da je penitent grešnik na tom području (»nulla cadit 
in poenitentem positiva atque firma suspido«). 

Izgleda da su mnogi ispovjednici zaboravili na razborito formuliran 
tekst spomenutih dokumenata pa su jednostavno protegnuli praksu 
postavljanja upita svim ili skoro svim bračnim drugovima. Još više su 
se smatrali prethodno dužnim pitati da li je netko oženjen, odnosno 
udata, ili nije. Znači da su svoju ulogu shvatili u duhu nekog istraži¬ 
vača, agenta. 

Postavimo pitanje u okvir današnjice: da li činjenica što neki pe- 
nitenti šute opravdava da se uopće ne postave upiti, ili naprotiv treba 
svima ili skoro svima prethodno postavljati upite? Neki uzimaju lakšu 
stranu te tvrde da danas nije potrebno uopće postavljati upite s jedno¬ 
stavnog razloga što svi penitenti znaju da je onanizam grijeh. Ako ga 
ne iznose, znači da ne griješe.’ Ali takav stav izgleda odviše naivan. Zar 
ne bismo mogli reći da je njihova šutnja znak »malae fidei«, ili raši¬ 
renog mišljenja da bračni onanizam ili inhibitome pilule ne predsta¬ 
vljaju nešto isključeno s etičko-moralne strane? U tom slučaju ispo¬ 
vjednik je dužan uputiti koji upit. 

Pogledajmo i drugu situaciju. Danas su penitenti upućeni u to da 
ima i teologa koji smatraju kontracepciju kao nešto ispravno, barem 
u nekim slučajevima. A dodajmo da se penitent češće ispovijeda, ili da 


6. PIJO XI, Časti connubii od 31. XII 1930, II § 2 . 

7. Tako jedan moralist u reviji Perfice munus (Torino) 1968, str. 550. Na to sam se mi- 
lljenje osvrnuo u istoj reviji na str. 642—648 ocjenjujući takav stav kao nedovoljno obrazložen. 

već ima četvero-petero djece. Sto slijedi? Da li je »positiva atque firma 
suspicio« da na tom području griješi ili, naprotiv, da se nalazi u isprav¬ 
nom stanju savjesti? 

U ovakvoj povijesnoj situaciji ja bih rekao da treba prosuditi taj 
slučaj u prilog penitenta. Drugim riječima, da u nazočnom slučaju 
nema dovoljno razloga da se postavljaju upiti. Zašto? Penitent je već 
udovoljio svojoj staleškoj dužnosti prema čovječanstvu. Možda je iskre¬ 
no formirao savjest prema prolaznim, ali raširenim mišljenjima raz¬ 
nih teologa. Tu se ne vidi očito razlog da ga se budi iz eventualne »bona 
fiide«. Razumije se, ako se sam ne ispovijeda, ili ako nema s druge 
strane dokaza da je u neispravnom stanju. Glavno je da ispovjednik 
ni danas nema razloga da bez razlike upravlja upite svim bračnim dru¬ 
govima mlađih godina jednostavno stoga što su bračni drugovi. To 
što se ne upravljaju upiti ne znači da se mora smatrati sudionikom 
penitentovim u onanizmu ili kontracepciji, jer penitentu treba vjero¬ 
vati. Ne smije se uvijek smatrati djetetom, nerazvijenim tipom, zlona¬ 
mjernim i si. Zar danas i sama činjenica da dolazi na ispovijed ne znači 
da želi svoj život urediti prema religioznoj koncepciji? Još dalje, zar 
to ne znači da ako griješi, griješi ponajviše pod pritiskom jakih osje¬ 
ćaja, strasti, dakle s umanjenom odgovornošću? 

Kada nije potrebno postavljati upite? Najbolje da odgovor na ovaj 
upit izvadim iz teksta onog akta sv. Ofioija od 16. V 1943. Prema tom 
dokumentu: 

Ne pitaj što nije potrebno za integritet ispovijedi ili da upoznaš 
osnovno i glavno raspoloženje penitenta; 

Nitko nije kriv za okolnosti grijeha, pa bile one i teško grešne, ako 
te okolnosti nije shvatio kao takve, prema tome ne pitaj za materijalne 
grijehe (osim ako to traži duhovno dobro penitenta ili zajednice) tj. 
za grijehe koji su takvi objektivno, ali razaznaješ da su bez formalne 
krivnje penitentove; 

Nemoj postavljati upite o indiferentnim okolnostima, osobito o 
načinu kako je grijeh izvršen, dapače, ako bi u tome penitent ušao u 
nepotrebne detalje, neka ga ispovjednik taktički prekine; 

Ne postavljaj uopće upite ako se bojiš teških duhovnih posljedica 
za sebe ili se bojiš da će se penitent sablazniti, jer u tom slučaju se 
radi o osnovanosti da se integritet ispovijedi žrtvuje višim interesima 
duše ispovjednika i penitenta;' 

Niti pitaj niti poučavaj penitenta o liječničkom ili higijenskom 
aspektu pitanja, jer nisi liječnik tijela, nego duše. Nisi sposoban, niti 
se od tebe traži da zalaziš na to područje; 

Propusti svaki upit koji bi mogao penitenta sablazniti ili u njemu 
stvoriti neko čuđenje, neko stanje uznemirenosti zbog pretjeranog de¬ 
talj iranja; 

Nikada se nemoj usuditi poučavati o načinu kako se među ljudima 
prenosi život, pa niti kada si zapitan; 

Ne pitaj ako nemaš pozitivne i čvrste sumnje da se penitent nalazi 
na krivom putu. Sama šutnja po sebi ne predstavlja takav oslon. Mo- 


8. Ne računati na ovu mudru smjernicu znači izložiti sebe i penitenta teškim duševnim 
mukama. Računajući na tu smjernicu, oslobodit će se penitent i ispovjednik od mnogih nepo¬ 
željnih posljedica. 

raju postojati neki pozitivni znakovi, neki oslon za sumnju, vjerojatno 
mišljenje da situacija nije u redu, da penitent doista griješi. 

Konačno, ne pitaj ako imaš dovoljno razloga da penitenta ostaviš 
»in bona fide«. 

Da li ikada ostaviti penitente »in bona jide«? Upit se odnosi na 
slučaj kada je ispovjednik otkrio da se penitent na tom terenu ne po¬ 
naša kako bi morao. Da li uvijek treba penitenta probuditi iz te »bona 
tides« ? 

Na ovaj upit nema direktnog odgovora u spomenutom tekstu sv. 
Pendtenciarije. Na nj odgovaraju teolozi.’ Nadahnjuju se na gornjem 
odgovoru. Prema tome, mora se reći da redovito treba da ispovjednik 
da uputstvo penitentu koji se optužuje za zloupotrebu u bračnim od¬ 
nosima (onanizam, kontracepcijska sredstva). To znači da redovito ne 
smije ostavljati penitente »in bona fide« ako se sami optužuju. Zašto? 
Jer danas nam govori Pavao VI da je prva dužnost svećenika »bez 
ikakve dvosmislenosti« izlagati nauku Crkve o braku (enc. Hum. vitae 
br. 28). Svi su svećenici dužni govoriti istim jezikom i ne umanjiti ni 
u čemu spasonosnu Kristovu nauku. Tko bi redovito šutio, postao bi 
sudionikom penitenata u zlu. 

U iznimnim slučajevima može ispovjednik ostaviti penitente »in 
bona fide«. To znači da može prešutjeti izjave ili optužbe penitenata 
na području bračnog morala. Ali to može činiti uz uvjete: prvo, da 
ispovjednikova šutnja neće štetiti ni zajedničkom dobru, ni penitentu, 
niti ćc vjernici od toga trpjeti sablazan; drugo, ako nema bojazni da 
će penitenti ili drugi pretjerano zloupotrijebiti ispovjednikovu šutnju. 
A ovo se može još lakše dogoditi »ako je žena teško bolesna ili je svu 
stvar predala u ruke muža«." 1 Ponekad se to i dogodi, osobito ovo po¬ 
sljednje, naime, da žena reče ispovjedniku: »Recite to sve mom mužu, 
a ne meni, jer on tako hoće«. 

Kako se iz svega ovoga vidi, ne može se općenito tvrditi da dana.-, 
nije uputno postavljati upite. Davno je Lateranski sabor naredio ispo¬ 
vjedniku da postavlja upite ako mu nije jasno stanje penitenta ili ma¬ 
terija ispovijedi. Upiti se moraju postavljati i u vezi okolnosti penitenta 
i grijeha (Denz 813). To ponavlja i Rimski ritual (t. 3, c. 1, br. 16). Radi 
se o dužnosti božanskog a ne samo pozitivnog prava. Razumije se da 
upiti moraju biti usmjereni na odrješenje i spasenje penitenta, a ne 
n jegovo osuđen je. 

Dati odrješenje ili ne? Rečeno je da upiti moraju biti upravljeni u 
vezi valjanosti sakramenta, npr. da li je penitent dovoljno raspoložen. 
Upiti moraju biti upravljeni i u vezi integriteta ispovijedi da ispovjednik 
stekne neki približni uvid u broj objektivno teških grijeha. Konačno, 
upiti su potrebni i u svrhu pružanja uputstava penitentu da se popravi, 
npr. ispovjedniku je potrebno znati okolnosti zbog kojih penitent 
upada u grijehe. 

Sve je ovo usko povezano s pitanjem da li dati odrješenje, odgo¬ 
diti ga ili ga uskratiti. Nema razloga da se pitanje davanja odrješenja 
dramatizira. Mora se postupati kao i na drugim područjima. Dapače, 


9. K. NOLA. De sexto, Makarska, 1963. sir. 59. si. 

10. B. MERKELBACH, Summa tbeol. mor., sv. III (1949) br. 958. 



jer se radi o mnogim olakšavajućim okolnostima u vezi ovih grijeha, 
kako je rečeno gore, recidivi na ovom području zaslužuju blaži traite- 
ment.“ 

čudno je, ali je osnovana potreba naglašavati nekim ispovjedni¬ 
cima da su pod strogom obavezom dužni raspoloženom penitentu udi¬ 
jeliti odrješenje (kan. 886). Odrješenje se može zanijekati jedino kada 
je izvjesno da je penitent nespreman, neraspoložen, npr. ako svjesno 
i hotimično odbija svaki opoziv grijeha, svaku volju da će se nastojati 
popraviti, odnosno popravljati. 

Treba razlikovati »nastojanje da će se popraviti« od uspjeha ili efi¬ 
kasnosti u tom nastojanju. Vrlo dobro se može spojiti nastojanje peni- 
tentovo da će se popraviti s predviđanjem, dapače s nekim uvjerenjem 
da u tome neće potpuno uspjeti, nego da će ponovno pasti. Glavno je 
da u času primanja odrješenja penitent doista žali za ono što je počinio 
te iskreno obećaje da će nastojati smanjivati svoju krivnju. Ispovijed 
ne stvara svece u jedan čas. Doista, na ispovijedi penitent prima onu 
onlološko-kršćansku svetost, posvetnu milost, ali ne prima onu ctičko- 
-moralnu svetost, jer za ovu se traži trajno angažiranje penitenta. U 
tom smislu neki vele da ispovijed nije »fabrika svetaca«, jer uza svu 
posvetnu milost uvijek ostaje potreba borbe s navikama, s ostacima 
nekih grijeha. Uostalom, mnoge okolnosti naginju ispovjednika da lako 
otkrije dobru volju kod penitenta. Danas se može dogoditi da se radi 
i o nekoj krivo formiranoj savjesti (možda krivnjom svećenika i teo¬ 
loga), pa ostaje mjesta da se primijeni što je rečeno gore o »bona fides«. 

Ako je penitent dvojbeno raspoložen, treba vidjeti odakle dolazi to 
nepotpuno ili nedovoljno raspoloženje. Proizlazi li ono iz penitentove 
slabe volje za bilo kakvim popravkom? Ustraje li penitent u nekom 
neraspoloženju i poslije ispovjednikova nastojanja da ga spremi na 
pokajanje i na obećanje popravka, neka ispovjednik predoči penitentu 
kako je u njegovu interesu da se odrješenje odgodi dok ne bude do¬ 
voljno raspoložen. 

Ispovjednik će blaže postupati s penitentom kod kojega otkriva 
dvojbeno raspoloženje radi toga što (penitent) uviđa svoju slabost, ja¬ 
kost napasti, težinu okolnosti. U tom slučaju penitent bi možda upao 
u očaj. A treba u njemu stvarati povjerenje u samoga sebe. Takvog 
slabića neka ispovjednik ohrabri, pa ako je utvrdio doista dvojbeno 
raspoloženje, neka mu udijeli odrješenje sub conditione. 

Teško je shvatiti da penitent dolazi na ispovijed, da se pravilno 
ispovijeda, da nastoji kršćanski živjeti, a da ispovjedniku neće uspjeti 
pobuditi u njemu onaj minimum pokajanja, dovoljan da mu se udijeli 
odrješenje. čini se da u tom slučaju izrazit problem u ispovijedi postaje 
sam ispovjednik. 

Istina je da nije ni ispovjednicima lako. Dapače, teško im je. U 
enciklici Hum. vitae prikazuje se problem bračnog morala u vezi s 

11. Prilike mogu tražili i stroži postupak. To je razumljivo. Kada se kaže neka se ne 
upućuju upiti ako ne postoji -positiva atque firma suspicio«. slijedi da ih treba uputiti gdje 
tp suspicija postoji. Ima krajeva u kojima vlada neki masovni otpor prema prokreativnosti. 
Razumljivo, ta je činjenica dovoljna da ispovjednici češće, direktnije. ali uvijek složno interve¬ 
niraju. Naglašujem složno, jer nejednak nastup ispovjednika slabi svaku plemenitu akciju u 
tom pogledu. 



kontracepcijom u novom svjetlu. Potrebno je čitav taj problem prika¬ 
zivati u pozitivnom svjetlu. 

Potreba da se uopće šesta zapovijed prikazuje u pozitivnom svjetlu 
naglašivana je mnogo prije. 12 A najnovija enciklika Pavla VI o kontra¬ 
cepciji potpuno je u pozitivnom svjetlu. Roditeljstvo se prikazuje kao 
dična, uzvišena životna zadaća. Čovjek se promatra cjelovito, kao član 
ovozemnog društva i nebeske zajednice, prema tome i odgovor na nje¬ 
gov pravilan stav u pitanju mora biti formuliran imajući u vidu i čo¬ 
vjekovu nadnaravnu orijentaciju. Ni bračna ljubav neće biti potpuna 
ako ne bude usmjerena prema prokreaciji. Ni tjelesno sjedinjenje 
bračnih drugova neće biti potpuno ako mu se hotimično uskraćuje 
prokreativni cilj. Ni roditeljstvo neće pokazati svoju cjelovitost ako 
ono ne dokaže svoju odgovornost u odnosu prema višim vrednotama 
kreposti i milosti. Mnogo toga u enciklici poziva na to pozitivno proma¬ 
tranje ovog gorkog pitanja sadašnjice (br. 21, 21, 22, 25, 51 itd.). 1 ’ 

Osim spomenutog pozitivnog tretiranja ovog problema, potrebno 
je da ispovjednici nastoje odbaciti neke svoje navike u ispovjedničkoj 
praksi. Vjerujem da je mnogima teško shvatiti kako u postavljanju 
upita moraju biti skromniji. Sve što je navedeno gore, tj. svi slučajevi 
u kojima ispovjednik nije pozvan da postavlja upite, izneseno je na bazi 
psihološkog i teološkog promatranja te problematike. Spomenuti doku¬ 
ment sv. Oficija ponosi da bi upiti u gornjim slučajevima bili »neko¬ 
risni, nepotrebni, puni pogibli«. 

Potrebna nam je psihologija. Učili smo na prvim stranicama ma 
ralke da prethodno čuvstvo umanjuje slobodu, ponekad potpuno diže. 
Umanjujući slobodu, umanjuje i odgovornost, grijeh. A tko može zani¬ 
jekati da bračni drugovi žive u nekom trajnom čuvstvenom uzbuđenju? 
Tu mislim u prvom redu na bračne drugove mlađih godina. Nije li 
situacija zajedničkog života kao podražaj trajne napetosti? A ne ide li 
za tim bračni drug da udovolji svome partneru u životu, da dokaže 
ljubav? Drugim riječima: mnogi elementi ulaze u promatranje te situa¬ 
cije i upućuju nas na realno promatranje stanja bračnih drugova. Nisu 
li ispovjednici ponekad toliko egzigentni da početnike u duhovnom ži¬ 
votu tretiraju kao da su »in via unitiva«? ... 

Mnogo sam puta naglasio da se pred ispovjednikom ne nalazi 
bhulnost. Kada bi se pojavila bludnost, ispovjedniku bi bilo lako. Blud- 
nost spada u objektivno teške grijehe. Međutim, pred ispovjednikom 
kleči ovaj ili onaj penitent, živa osoba. A prema živoj osobi ne može 
se postupati kao prema nekoj apstraktnoj kategoriji. Budimo uvjereni 
da se na svijetu ne događaju dva bludna akta u potpuno istim okolno¬ 
stima. Svaki je pojedinac nosilac bezbrojnih varijanta. Pravi će mo¬ 
ralist reći da u konkretnim slučajevima pravi sud o odgovornosti pe- 
nitenta može donijeti samo Bog. Činjenica je da čuvstva ili strasti 
više-manje uvijek sprečavaju slobodno prosuđivanje. Prema tome na¬ 
lazimo se pred jasnom činjenicom da ljudskom činu pod utjecajem 
čuvstava ili strasti nedostaju oni nužni elementi da bude uvijek potpun 
nosilac teške odgovornosti i grijeha." 


12. J. KUNICIC: Pozitivni smisao šeste zapovijedi, u BS, 1964, str. 203 si. 

13. J. KUNICIC: Ljubav u službi života, Zagreb. 1969, br. 1 i si. kao i u drugim brojevima 
sve do kraja. 

14. H. NOLDIN S. J„ De principiis, br. 53; vidi De sexto, br. 76. 

I na kraju želim naglasiti još nešto. Neka ispovjednici ne očekuju 
da će im moralisti dati neki recept, neku magičnu formulu ili pravilo 
tako da bi oni mogli bez truda primijeniti taj recept i riješiti sve slu¬ 
čajeve. To je nemoguće. Život nije matematika. Pojedini slučajevi su 
različiti. Ispovjednik posjeduje i mora razvijati ispovjedničku razbo¬ 
ritost. Razboritost apostolata. 

Među sreidstvima potrebnim da se ta razboritost pravilno razvije 
nalazi se učenje, čitanje autentičnih izvora, u prvom redu crkvenih 
dokumenata. Eto, mnogima se čini da su gore iznesena načela o po¬ 
trebnoj rezerviranosti u postavljanju upita nešto novo. A ima nekoliko 
decenija da ta nauka predstavlja autentičnu misao Crkve. Krivnja je na 
onim ispovjednicima koji zanemaruju sve ono što se o tom pitanju 
piše. 

Uvjeren sam da malo dobre volje, angažiranosti i povjerenja u mi¬ 
lost Kristovu može osposobiti ispovjednika za njegovu tešku službu. 
»Mi vršimo poslaničku službu u ime Krista« (2 Kor 5, 20). Isključeno 
je da će nas Krist ostaviti. Važno je da mi ne ostavimo Njega. Ako 
ostavimo nauku Crkve, udaljili smo se i od Krista. 

»Ni u čemu ne umanjiti spasonosnu Kristovu nauku — to je naj- 
odličniji oblik ljubavi prema dušama« (Hum. vitae br. 29). 


SUMMARIUM 

Neminem latet quam aspra aperitur quaestio quotiescumque hodie illa 
quae prolis rcgulationen tangit d i.sputati oni proponitur. Practicum mo 
mentum attendens auctor vult confessariis respondere : utrum in confes- 
sione hodie ad poenitentes dirigendae sint necne interrogationes. Multas 
affert normas, easque pretiosas. Fundamcntum tamcn omnium iaceredicit 
in NORM1S a S. Officio die 16. maii 1943. promulgatis. Ibi namque non so- 
lum dicitur puandonam interrogationes sunt faciendae, sed etiam quando- 
nam ommittendae utpote inutiles, molestae atque periculosae. Cum autem et 
Paulus VI invitaverit omnes ut sine ambagibus authenticam doctrinam Eccle- 
siae hac in re sequamur, auctor dicit interrogationes esse in casibus facien- 
das, at, nec semper, nec potius insistendo quam quoad alia peccata 
gravia. Singulos casus ex memoratis NORM1S eruit et ad statum rerum 
hodie applicat. Breviori quidem forma de eadem re auctor disseruit in 
ephcmeride cui titulus PERFICE MUNUS, Torino, anno 1968. pag. 642-648. 
Doctrina substantialiter eadem est, forma ac modus differunt. 

